turjo4nis/wikipedia-bn-dump-20250701 huggingface dataset:
রস বার্কলি

রস বার্কলি (; জন্ম: ৬ ডিসেম্বর ১৯৯৩) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব চেলসি এবং ইংল্যান্ড জাতীয় ফুটবল দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় হিসেবে খেলে থাকেন।

২০০৫–০৬ মৌসুমে, ইংরেজ ফুটবল ক্লাব এভার্টন সংরক্ষিত দল এবং একাডেমির হয়ে খেলার মাধ্যমে বার্কলি ফুটবল জগতে প্রবেশ করেন এবং এই দলের হয়ে খেলার মাধ্যমেই ফুটবল খেলায় বিকশিত হয়েছেন। ২০১০–১১ মৌসুমে, এভার্টনের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন। এভার্টনে তিনি ৭ মৌসুম অতিবাহিত করেছেন; যেখানে তিনি ১৫০ ম্যাচে ২১টি গোল করেছেন। পরবর্তীতে তিনি শেফিল্ড ওয়েডনেসডে এবং লিডস ইউনাইটেডের হয়ে খেলেছেন। ২০১৭–১৮ মৌসুমে, তিনি ১৬.৮০ মিলিয়ন ইউরোর বিনিময়ে এভার্টন হতে চেলসিতে যোগদান করেছেন।

দলগতভাবে, ঘরোয়া ফুটবলে, আলবিয়ল এপর্যন্ত ২টি শিরোপা জয়লাভ করেছেন, উভয় শিরোপাই চেলসির হয়ে জয়লাভ করেছেন। অন্যদিকে আন্তর্জাতিক প্রতিযোগিতায়, এপর্যন্ত ১টি শিরোপা জয়লাভ করেছেন; যা হচ্ছে ২০১০ উয়েফা ইউরোপীয় অনূর্ধ্ব-১৭ চ্যাম্পিয়নশিপ।

তথ্যসূত্র

বহিঃসংযোগ

 চেলসির প্রাতিষ্ঠানিক ওয়েবসাইটে রস বার্কলি  
 ফুটবল অ্যাসোসিয়েশনের প্রাতিষ্ঠানিক ওয়েবসাইটে রস বার্কলি 
 
 

জীবিত ব্যক্তি
১৯৯৩-এ জন্ম
ইংরেজ ফুটবলার
ফুটবল মধ্যমাঠের খেলোয়াড়
অ্যাস্টন ভিলা ফুটবল ক্লাবের খেলোয়াড়
চেলসি ফুটবল ক্লাবের খেলোয়াড়
এভার্টন ফুটবল ক্লাবের খেলোয়াড়
লিডস ইউনাইটেড ফুটবল ক্লাবের খেলোয়াড়
শেফিল্ড ওয়েঞ্জডে ফুটবল ক্লাবের খেলোয়াড়
প্রিমিয়ার লিগের খেলোয়াড়
ইংল্যান্ডের অনূর্ধ্ব-২১ আন্তর্জাতিক ফুটবলার
ইংল্যান্ডের আন্তর্জাতিক যুব ফুটবলার
ওলাঁপিক জিমনাস্ত ক্লাব নিসের খেলোয়াড়
ইংরেজ ফুটবল লিগের খেলোয়াড়
উয়েফা ইউরোপা লিগ বিজয়ী খেলোয়াড়
ইংল্যান্ডের আন্তর্জাতিক ফুটবলার
২০১৪ ফিফা বিশ্বকাপের খেলোয়াড়
উয়েফা ইউরো ২০১৬-এর খেলোয়াড়
পুরুষ ফুটবল মধ্যমাঠের খেলোয়াড়
লুটন টাউন ফুটবল ক্লাবের খেলোয়াড়
লিগ ১-এর খেলোয়াড়
পূরবী

পূরবী রবীন্দ্রনাথ ঠাকুরের লেখা একটি বাংলা কাব্যগ্রন্থ। এটি ১৯২৫ খ্রীস্টাব্দে প্রকাশিত হয়। এটি রবীন্দ্রনাথের কাব্য রচনার "বলাকা পর্ব"-এর একটি উল্লেখযোগ্য সৃষ্টি। এতে সর্বমোট ৭৮-টি কবিতা রয়েছে।

কবিতার তালিকা 
"পূরবী" কাব্যগ্রন্থের অন্তর্গত কবিতাগুলো হল–

১. পূরবী

২. বিজয়ী

৩. মাটির ডাক

৪. পঁচিশে বৈশাখ

৫. সত্যেন্দ্রনাথ দত্ত

৬. শিলঙের চিঠি

৭. যাত্রা

৮. তপোভঙ্গ

৯.  ভাঙা মন্দির

১০. আগমনী

১১. উৎসবের দিন

১২. গানের সাজি

১৩. লীলাসঙ্গিনী

১৪. শেষ অর্ঘ্য

১৫. বেঠিক পথের পথিক

১৬. বকুল-বনের পাখি

১৭. সাবিত্রী

১৮. পূর্ণতা

১৯. আহ্বান

২০. ছবি

২১. লিপি

২২. ক্ষণিকা

২৩. খেলা

২৪. অপরিচিতা

২৫. আনমনা

২৬. বিস্মরণ

২৭. আশা

২৮. বাতাস

২৯. স্বপ্ন

৩০. সমুদ্র

৩১. মুক্তি

৩২. ঝড়

৩৩. পদধ্বনি

৩৪. প্রকাশ

৩৫. শেষ

৩৬. দোসর

৩৭. অবসান

৩৮. তারা

৩৯. কৃতজ্ঞ

৪০. দুঃখসম্পদ

৪১. মৃত্যুর আহ্বান

৪২. দান

৪৩. সমাপন

৪৪. ভাবী কাল

৪৫. অতীত কাল

৪৬. বেদনার লীলা

৪৭. শীত

৪৮. কিশোর প্রেম

৪৯. প্রভাত

৫০. বিদেশী ফুুল

৫১. অতিথি

৫২. অন্তর্হিতা

৫৩. আশঙ্কা

৫৪. শেষ বসন্ত

৫৫. বিপাশা

৫৬. চাবি

৫৭. বৈতরণী

৫৮. প্রভাতী

৫৯. মধু

৬০. তৃতীয়া

৬১. অদেখা

৬২. চঞ্চল

৬৩. প্রবাহিণী

৬৪. আকন্দ

৬৫. কঙ্কাল

৬৬. চিঠি

৬৭. বিরহিণী

৬৮. না-পাওয়া

৬৯. সৃষ্টিকর্তা

৭০. বীণাহারা

৭১. বনস্পতি

৭২. পথ

৭৩. মিলন

৭৪. অন্ধকার

৭৫. প্রাণগঙ্গা

৭৬. বদল

৭৭. ইটলিয়া

৭৮. সংযোজন (শিবাজি-উৎসব

তথ্যসূত্র

বহিঃসংযোগ 

 rabindra-rachanabali.nltr.org

রবীন্দ্রনাথ ঠাকুরের কাব্যগ্রন্থ
পূর্ব তুর্কিস্তানের পতাকা

পূর্ব তুর্কিস্তানের পতাকা () ছিল প্রথম পূর্ব তুর্কিস্তান প্রজাতন্ত্রের জাতীয় পতাকা। এটি কোকবায়রাক (Kökbayraq) অর্থাৎ, "আকাশি পতাকা" বা "নীল পতাকা" নামেও পরিচিত।

ব্যবহার 
বর্তমানে পতাকাটি উইঘুরদের স্বাধীনতা আন্দোলনের প্রতীক হিসেবে ব্যবহৃত হচ্ছে। জিনজিয়াংয়ে চীনের পুনঃশিক্ষা শিবিরে প্রায় এক মিলিয়ন উইঘুরককে হত্যার প্রতিবাদে সৃষ্ট বিক্ষোভে উইগুর আন্দোলনকারীরা এ পতাকাটি ব্যবহার করে।

বিবরণ

রঙ

পরিমাপ

অর্থ 
পতাকায় ব্যবহৃত নতুন চাঁদ ও তারা ইসলামের প্রতীক। আর পটভূমির আকাশি-নীল রঙ আকাশকে নির্দেশ করে।

চিত্র

তথ্যসূত্র

আরো দেখুন 
 তুরস্কের জাতীয় পতাকা
 চীনের জাতীয় পতাকা
 তিউনিসিয়ার জাতীয় পতাকা

বহিঃসংযোগ 

পতাকা
চীনা ইতিহাসের প্রাক্তন রাষ্ট্র
এ কে এম সামসুদ্দিন

একেএম সামসুদ্দিন খবির বাংলাদেশের পাবনা জেলার রাজনীতিবিদ ও পাবনা-৩ আসনের সাবেক সংসদ সদস্য।

প্রাথমিক জীবন 
এ কে এম সামসুদ্দিন পাবনা জেলায় জন্মগ্রহণ করেন।

রাজনৈতিক জীবন 
সামসুদ্দিন ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে পাবনা-৩ আসন থেকে সংসদ সদস্য নির্বাচিত হন। তিনি একই আসন থেকে ১৯৯১ সালের পঞ্চম জাতীয় সংসদ নির্বাচনে জাতীয় পার্টির প্রার্থী হয়ে পরাজিত হয়েছিলেন। পরবর্তীতে ২০০৯ সালের উপজেলা পরিষদ নির্বাচনে আওয়ামী লীগের সমর্থনে চাটমোহর উপজেলা  পরিষদের চেয়ারম্যান নির্বাচিত হন।

তথ্যসূত্র 

জীবিত ব্যক্তি
জন্মের বছর অনুপস্থিত (জীবিত ব্যক্তি)
পাবনা জেলার রাজনীতিবিদ
জাতীয় পার্টির রাজনীতিবিদ
চতুর্থ জাতীয় সংসদ সদস্য
উপজেলা পরিষদের চেয়ারম্যান
জ্ঞানের আসন

রোমান ক্যাথলিক বিশ্বাস অনুযায়ী "জ্ঞানের আসন" বা "জ্ঞানের সিংহাসন" (, ) যিশুর মাতা মেরির প্রতি ভক্তিমূলক আখ্যাগুলোর অন্যতম। এটি মেরির পবিত্র পুত্র জন্মের আধার হওয়াকে নির্দেশ করে। "জ্ঞানের আসন"-এর প্রতিকৃতি ও ভাস্কর্যগুলোতে বালক যিশুকে কোলে নিয়ে সিংহাসনে উপবিষ্ট মেরির প্রতিকায়ন করা হয়। রোমান ক্যাথলিক গির্জাসমূহ জুন মাসের ৮ তারিখ মেরির জ্ঞানের আসন পর্বদিবস হিসেবে পালন করে।

প্রোটেস্টেন্ট সংস্কৃতিতেও একই নাম ও চিত্রসংবলিত প্রতিকৃতি পাওয়া যায়। ২০১৪ সালে অক্সফোর্ড বিশ্ববিদ্যালয়ের মার্টন কলেজ চ্যাপেলে "আওয়ার লেডি, সিট অব উইজডম" নামের একটি মূর্তির অনুমোদন দেয়।

ইতিহাস 
এই প্রকারের ম্যাডোনার প্রতীক বাইজেন্টাইন আদি অ্যাকাথিস্ট স্তুতিতে উল্লিখিত বিশেষণমূলক Chora tou Achoretou ("অধৃতসম্ভবদের ধারক") থেকে উৎসরিত, যা ১১শ শতকের প্রথমার্ধের পূর্ব গ্রিক সভ্যতায়ও পাওয়া যায়, যখন জার্মানিতে মাথিলডির ক্রুশের জন্য বাইজেন্টাইনদের থেকে উদ্বুদ্ধ হয়ে এনামেল তৈরি হতে থাকে। তখন থেকে এ ধরনের ভাস্কর্য, এবং পরবর্তীতে ১২০০ সালের দিকে পশ্চিম ইউরোপে চিত্রকর্ম ব্যাপকভাবে তৈরি হতে থাকে। এই সমস্ত শিল্পকর্মগুলোর সিংহাসনের গাঠনিক উপাদানে, তা শুধু হাতল বা সামনের পায়ার জন্য হলেও, ব্যাপক মিল খুঁজে পাওয়া যায়। রাজসিক উপস্থাপনার জন্য মেরির পা দুইটিকে প্রায়ই নিচু টুলের ওপর স্থাপন করতে দেখা যায়। পরবর্তীতে গথিক ভাস্কর্যশৈলীতে এইরূপ প্রতিকৃতির মেরির সিংহাসনের সাথে সলোমনের সিংহাসনের ব্যাপক মিল খুঁজে পাওয়া যায়, যেখানে:

প্রতি হাতলে একটি করে দুইটি সিংহ থাকে। এবং একদিকের (ছয়টি পায়া) এবং অন্যদিকের ছয়টি করে পায়ায় বারোটি সিংহ থাকে।

জ্ঞানের আসন বা Sedes sapientiae ইলুমিনেটেড পান্ডুলিপি, রোমান সভ্যতার বিভিন্ন ফ্রেসকো ও মোজাইক, এমনকি সিলমোহরেও পাওয়া যায়। এছাড়া দামিয়ানি বা গিলবার্ট দে নোজেন্ট রাজাদের বইয়ে সাংকেতিক ব্যাখ্যায় মেরির জ্ঞানের আসনকে সলোমনের সিংহাসনের (১ কিংস ১০: ১৮-২০, এবং ২ ক্রনিকলস ৯: ১৭-১৯ এ পুনরাবৃত্ত) প্রতীকায়ন বলে মত দেন। এই মতবাদ আদি নেদারল্যান্ডীয় চিত্রকলায় (যেমন: জন ভন আইকের লুকা ম্যাডোনা) ব্যাপক প্রতিফলিত হয়।

অন্য ব্যবহার 
আধুনিক যুগে, sedes sapientiae বা জ্ঞানের আসন লুভেন ক্যাথলিক বিশ্ববিদ্যালয়ের মূলমন্ত্র হিসেবে ব্যবহৃত হয়। এখানে বিশ্ববিদ্যালয়টি নিজেই নিম্নদেশের একটি প্রধান শিক্ষাঙ্গন ছিল। ঢাকার নটর ডেম কলেজে ১৯৯৯ সালে মাতা মেরির কোলাজচিত্র বসানো হয়, যার শিল্পী মির্জা রবিউল আলম খোকন। এতে মাতা মেরির জ্ঞানের আসনকে প্রতীকায়িত করা হয়। ২০০০ সালের সেপ্টেম্বর মাসে পোপ দ্বিতীয় জন পল স্লোভেনীয় জেস্যু শিল্পী মার্কো ইভান রুপনিককে বিশ্বের সব ক্যাথলিক বিশ্ববিদ্যালয়ের জন্য মেরির জ্ঞানের আসন মোজাইক তৈরি করতে বলেন। তখন থেকেই বিশ্বের বেশ কয়েকটি দেশে ক্যাথলিক প্রতিষ্ঠানগুলোতে এই রেওয়াজ ব্যাপকভাবে ছড়িয়ে পড়ে।

আরও দেখুন 
 
 ক্যাথলিক গির্জা

তথ্যসূত্র

আরও পড়ুন 
 হানস বেল্টিং, ১৯৯৪। Likeness and Presence: A History of the Image before the Era of Art, অনুবাদক ই জেফকট (শিকাগো: শিকাগো ইউনিভার্সিটি প্রেস)
 আইলিন ফোরসিথ, ১৯৭২। The throne of Wisdom:  Wood Sculptures of the Madonna in Romanesque France. (প্রিন্সটন: প্রিন্সটন ইউনিভার্সিটি প্রেস)
 লেন, বারবারা জি, The Altar and the Altarpiece, Sacramental Themes in Early Netherlandish Painting, হারপার অ্যান্ড রো, ১৯৮৪,

বহিঃসংযোগ 

খ্রিস্টধর্ম
খ্রিস্টান শিল্পকলা
খ্রিস্টান স্থাপত্য
খ্রিস্টান সংস্কৃতি
রওশনুুল হক মতি মিয়া

রওশনুুল হক মতি মিয়া বাংলাদেশের পাবনা জেলার রাজনীতিবিদ, মুক্তিযোদ্ধা ও পাবনা-৩ আসনের সাবেক সংসদ সদস্য।

প্রাথমিক জীবন 
রওশনুুল হক মতি মিয়া পাবনা জেলায় জন্মগ্রহণ করেন।

রাজনৈতিক জীবন 
মতি মিয়া একজন মুক্তিযোদ্ধা। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে পাবনা-৩ আসন থেকে সংসদ সদস্য নির্বাচিত হন।

তথ্যসূত্র 

জীবিত ব্যক্তি
জন্মের বছর অনুপস্থিত (জীবিত ব্যক্তি)
পাবনা জেলার রাজনীতিবিদ
বাংলাদেশ আওয়ামী লীগের রাজনীতিবিদ
প্রথম জাতীয় সংসদ সদস্য
বাংলাদেশের স্বাধীনতা যুদ্ধে জড়িত ব্যক্তি
বাংলাদেশ কৃষক শ্রমিক আওয়ামী লীগের রাজনীতিবিদ
জামশেদ আলী

জামশেদ আলী বাংলাদেশের পাবনা জেলার রাজনীতিবিদ ও পাবনা-৩ আসনের সাবেক সংসদ সদস্য।

প্রাথমিক জীবনরা 
জামশেদ আলী পাবনা জেলায় জন্মগ্রহণ করেন।

রাজনৈতিক জীবন 
জামশেদ ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে পাবনা-৩ আসন থেকে সংসদ সদস্য নির্বাচিত হন।

তথ্যসূত্র 

জীবিত ব্যক্তি
জন্মের বছর অনুপস্থিত (জীবিত ব্যক্তি)
পাবনা জেলার রাজনীতিবিদ
বাংলাদেশ জাতীয়তাবাদী দলের রাজনীতিবিদ
দ্বিতীয় জাতীয় সংসদ সদস্য
জহুরুল ইসলাম তালুকদার

জহুরুল ইসলাম তালুকদার বাংলাদেশের পাবনা জেলার রাজনীতিবিদ ও পাবনা-১ আসনের সাবেক সংসদ সদস্য।

প্রাথমিক জীবন 
জহুরুল ইসলাম তালুকদার পাবনা জেলায় জন্মগ্রহণ করেন।

রাজনৈতিক জীবন 
তালুকদার ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে পাবনা-১ আসন থেকে সংসদ সদস্য নির্বাচিত হন।

তথ্যসূত্র 

জীবিত ব্যক্তি
জন্মের বছর অনুপস্থিত (জীবিত ব্যক্তি)
পাবনা জেলার রাজনীতিবিদ
বাংলাদেশ জাতীয়তাবাদী দলের রাজনীতিবিদ
দ্বিতীয় জাতীয় সংসদ সদস্য
পাবনা জেলার ব্যক্তি
সেঁজুতি

সেঁজুতি হল রবীন্দ্রনাথ ঠাকুরের লেখা একটি বাংলা কাব্যগ্রন্থ। এটি ১৯৩৮ খ্রিষ্টাব্দে প্রকাশিত

হয়। এটি রবীন্দ্রনাথের কাব্য রচনার অন্ত্যপর্বের অন্তর্গত একটি উল্লেখযোগ্য গ্রন্থ। এতে সর্বমোট ২২-টি কবিতা রয়েছে।

উৎসর্গীকরণ 
রবীন্দ্রনাথ "সেঁজুতি" কাব্যগ্রন্থটি তাঁঁর বন্ধু ডাক্তার সার্ নীলরতন সরকারকে উৎসর্গ করেন।

কবিতার তালিকা 
"সেঁজুতি" কাব্যগ্রন্থের অন্তর্গত কবিতাগুলো হল–

১. জন্মদিন

২. পত্রোত্তর

৩. যাবার মুখে

৪. অমর্ত

৫. পলায়নী

৬. স্মরণ

৭. সন্ধ্যা

৮. ভাগীরথী

৯. তীর্থযাত্রিণী

১০. নতুন কাল

১১.চলতি ছবি

১২. ঘরছাড়া

১৩. জন্মদিন

১৪. প্রাণের দান

১৫. নিঃশেষ

১৬. প্রতীক্ষা

১৭. পরিচয়

১৮. পালের নৌকা

১৯. চলাচল

২০. মায়া

২১. গগনেন্দ্রনাথ ঠাকুর

২২. ছুটি

তথ্যসূত্র

বহিঃসংযোগ 

 rabindra-rachanabali.nltr.org

রবীন্দ্রনাথ ঠাকুরের কাব্যগ্রন্থ
ইয়েমেন–বাংলাদেশ সম্পর্ক

বাংলাদেশ-ইয়েমেনের সম্পর্ক বলতে বাংলাদেশ ও ইয়েমেনের মধ্যে দ্বিপক্ষীয় সম্পর্কগুলিকে বুঝায়।

স্বীকৃতি 
দক্ষিণ ইয়েমেন বর্তমানে ইয়েমেনে একীভূত, ১৯৭১ সালের ১৫ ই জুন বাংলাদেশকে স্বীকৃতি দিয়েছিল। দক্ষিণ ইয়েমেনই প্রথম আরব রাষ্ট্র যে বাংলাদেশকে স্বীকৃতি দিয়েছিল (অন্যান্য আরব রাষ্ট্রসমূহ ১৯৭১ সালের মুক্তিযুদ্ধে পাকিস্তানকে সমর্থন করেছিল), এবং বাংলাদেশী স্বাধীনতার পক্ষে সমর্থন করায় দক্ষিণ ইয়েমেন এবং চীনের মধ্যে উদীয়মান বিভাজন পরিলক্ষিত হয়েছিল। দক্ষিণ ইয়েমেন বিশ্ব স্বাস্থ্য সংস্থায় উদীয়মান বাংলাদেশ রাষ্ট্রের সদস্যপদকে সমর্থনও করেছিল। বাংলাদেশ এবং ইয়েমেন আরব প্রজাতন্ত্র কূটনৈতিক সম্পর্ক ১৯৭৩ সালে প্রতিষ্ঠিত হয়েছিল যখন উত্তর ইয়েমেন বাংলাদেশকে স্বীকৃতি দেয়। শেখ মুজিবুর রহমানের মতে বাংলাদেশ ও ইয়েমেন আরব প্রজাতন্ত্রের মধ্যে কূটনৈতিক সম্পর্কের সূচনা (পাশাপাশি বেশ কয়েকটি আরব রাষ্ট্রসমূহ) ১৯৭৩ সালের আরব-ইস্রায়েলি যুদ্ধে আরবদের উদ্দেশ্যে বাংলাদেশের সমর্থনের ফলস্বরূপ ঘটেছিল।

১৯৭৫ অভ্যুত্থান 
১৯৭৫ সালে বাংলাদেশে অভ্যুত্থানের পরে উত্তর ইয়েমেন খোন্দকার মোস্তাক আহমদের সরকারকে স্বীকৃতি দেওয়ার প্রথম রাষ্ট্রগুলির মধ্যে একটি।

১৯৮৭ রাষ্ট্রপতি সফর 
বাংলাদেশের রাষ্ট্রপতি হুসেন মুহাম্মদ এরশাদ ১৯৮৭ সালের জুলাইয়ে বাণিজ্য ও সহযোগিতা জোরদার করার জন্য উত্তর ইয়েমেন সফর করেছিলেন। এই সফরে দু'দেশের মধ্যে দ্বিপাক্ষিক সহযোগিতা সংক্রান্ত দুটি চুক্তি স্বাক্ষরিত হয়েছিল। উত্তর ইয়েমেনে এটিই প্রথম বাংলাদেশী রাষ্ট্রপতি সফর।

শিক্ষাগত সহযোগিতা 
বাংলাদেশ ও ইয়েমেনের মধ্যে দ্বিপাক্ষিক সহযোগিতা সম্প্রসারণের জন্য শিক্ষা খাতকে সম্ভাব্য ক্ষেত্র হিসাবে চিহ্নিত করা হয়েছে। উভয় পক্ষই বিশেষ করে ইঞ্জিনিয়ারিং এবং তথ্য প্রযুক্তির ক্ষেত্রে শিক্ষামূলক বিনিময় কর্মসূচী রাখার প্রয়োজনীয়তা প্রকাশ করেছে।

অর্থনৈতিক সহযোগিতা 
১৯৯০-এর দশকে বাংলাদেশ ও ইয়েমেনের মধ্যে বাণিজ্য ও শ্রম অভিবাসন বৃদ্ধির সাথে সাথে অর্থনৈতিক সম্পর্ক বৃদ্ধি পেয়েছিল।

বাংলাদেশ ও ইয়েমেন দু'দেশের দ্বিপাক্ষিক বাণিজ্য ও বিনিয়োগ সম্প্রসারণের জন্য পারস্পরিক আগ্রহ প্রকাশ করেছে। বাংলাদেশী ওষুধ, সিরামিক, মেলামাইন, পাট ও ফ্যাব্রিক, চামড়াজাত পণ্য ইত্যাদি ইয়েমেনির বাজারে বিপুল চাহিদা সম্পন্ন প্রতিশ্রুতিবদ্ধ শিল্প হিসাবে চিহ্নিত হয়েছে। ২০১৩ সালে, ইয়েমেনের রাষ্ট্রপতি আবদুর রহমান মনসুর হাদি বাংলাদেশী শিপইয়ার্ডগুলিতে ইয়েমেন কোস্ট গার্ডসের জন্য কিছু টহল জাহাজ তৈরি করার ইচ্ছা প্রকাশ করেছিলেন। ইয়েমেন বাংলাদেশের সাথে বাণিজ্য ও বাণিজ্য বিষয়ে একটি চুক্তি স্বাক্ষরের প্রস্তাব করেছে। পাশাপাশি, দু'দেশের মধ্যে ব্যবসায়িক প্রতিনিধিদল বিনিময় করার জন্যও জোর দেওয়া হয়েছে।

তথ্যসূত্র 

বাংলাদেশের দ্বিপাক্ষিক সম্পর্ক
ইয়েমেনের দ্বিপাক্ষিক সম্পর্ক
শার্লট র‍্যাম্পলিং

টেসা শার্লট র‍্যাম্পলিং ওবিই (জন্ম ৫ ফেব্রুয়ারি ১৯৪৬) হলেন একজন ইংরেজ অভিনেত্রী, মডেল, ও গায়িকা। তিনি ইংরেজি, ফরাসি ও ইতালিয় ভাষার ইউরোপীয় আর্টহাউজ চলচ্চিত্রে অভিনয়ের জন্য সুপরিচিত। সুইঙ্গিং সিক্সটিজের আইকন র‍্যাম্পলিং মডেল হিসেবে তার কর্মজীবন শুরু করেন এবং পরবর্তী কালে ফ্যাশন আইকন হয়ে ওঠেন।

১৯৬৬ সালে তিনি লিন রেডগ্রেভের সাথে জর্জি গার্ল চলচ্চিত্রে মেরেডিথ চরিত্রে কাজ করেন। অচিরেই তিনি ফরাসি ও ইতালিয় আর্টহাউজ চলচ্চিত্রে কাজ শুরু করেন, তন্মধ্যে উল্লেখযোগ্য হল লুচিনো ভিসকন্তির দ্য ডেমড (১৯৬৯) ও লিলিয়ানা কাভানি'র দ্য নাইট পোর্টার (১৯৭৪)। তিনি এরপর জারদজ (১৯৭৪), ফেয়ারওয়েল, মাই লাভলি (১৯৭৫), উডি অ্যালেনের স্টারডাস্ট মেমোরিজ (১৯৮০), পল নিউম্যানের বিপরীতে দ্য ভারডিক্ট (১৯৮২), লং লিভ লাইফ (১৯৮৪), ম্যাক্স, মোন আমুর (১৯৮৬), অ্যাঞ্জেল হার্ট (১৯৮৭), ও দ্য উইংস অব দ্য ডাভ (১৯৯৭)। ২০০২ সালে তিনি ক্যাবারে ধারার অ্যাজ আ ওম্যান নামে একটি অ্যালবাম রেকর্ড করেন।

চারবার সেজার পুরস্কার মনোনীত র‍্যাম্পলিং ২০০১ সালে সম্মানসূচক সেজার লাভ করেন এবং ২০০২ সালে ফ্রান্স সরকার কর্তৃক লেজিওঁ দনরে ভূষিত হন। শিল্পকলায় তার অবদানের জন্য ২০০০ সালে তিনি অফিসার অব দি অর্ডার অব দ্য ব্রিটিশ এম্পায়ারে ভূষিত হয়। ২০১৫ সালে তিনি ইউরোপিয়ান ফিল্ম অ্যাওয়ার্ডস থেকে আজীবন সম্মাননা পুরস্কার লাভ করেন। একই বছর তিনি ফরাসি ভাষায় তার আত্মজীবনী কোয়া জ্য স্যুই (আমি কে) প্রকশ করেন। তিনি পরে এটি ইংরেজি ভাষার অনুবাদ করেন এবং ২০১৭ সালের মার্চ মাসে হু অ্যাম আই নামে প্রকাশ করেন।

প্রারম্ভিক জীবন
র‍্যাম্পলিং এসেক্সের স্টারমারে জন্মগ্রহণ করেন। তার মাতা ইসাবেল অ্যান (বিবাহপূর্ব গুরটিন; ১৯১৮-২০০১) ছিলেন একজন চিত্রকর, এবং পিতা গডফ্রি র‍্যাম্পলিং (১৯০৯-২০০৯) ছিলেন অলিম্পিক স্বর্ণপদক প্রাপক ও ব্রিটিশ সেনা কর্মকর্তা। শার্লট তার শৈশবের অধিকাংশ সময় কাটান জিব্রাল্টর, ফ্রান্স ও স্পেনে। ১৯৬৪ সালে তারা সপরিবারে যুক্তরাজ্যে ফিরে আসেন।

তিনি ভার্সাইয়ের আকাদেমি জান দার্ক ও ইংল্যান্ডের হার্টফোর্ডশায়ারের বুশির বোর্ডিং স্কুল সেন্ট হিল্ডাস স্কুলে পড়াশোনা করেন। তার বড় বোন সারা ১৯৬৬ সালে ২৩ বছর বয়সে আত্মহত্যা করেন। তিনি ও সারা খুবই ঘনিষ্ঠ ছিলেন এবং কিশোর বয়সে তারা একত্রে ক্যাবারে নৃত্যে অংশগ্রহণ করতেন।

তথ্যসূত্র

বহিঃসংযোগ

 
 

১৯৪৬-এ জন্ম
জীবিত ব্যক্তি
২০শ শতাব্দীর ইংরেজ অভিনেত্রী
২১শ শতাব্দীর ইংরেজ অভিনেত্রী
ইংরেজ চলচ্চিত্র অভিনেত্রী
ইংরেজ টেলিভিশন অভিনেত্রী
ইংরেজ নারী মডেল
ইংরেজ পপ সঙ্গীতশিল্পী
এসেক্সের অভিনেত্রী
অস্ট্রেলিয়ায় ইংরেজ প্রবাসী
ইতালিতে ইংরেজ প্রবাসী
ফ্রান্সে ইংরেজ অভিবাসী
মার্কিন যুক্তরাষ্ট্রে ইংরেজ প্রবাসী
স্পেনে ইংরেজ প্রবাসী
ফরাসি ভাষার সঙ্গীতশিল্পী
অফিসার্স অব দি অর্ডার অব দ্য ব্রিটিশ এম্পায়ার
লেজিওঁ দনর প্রাপক
শ্রেষ্ঠ অভিনেত্রী বিভাগে ভোল্পি কাপ বিজয়ী
শ্রেষ্ঠ অভিনেত্রী বিভাগে রৌপ্য ভল্লুক বিজয়ী
সম্মানসূচক স্বর্ণ ভল্লুক প্রাপক
সম্মানসূচক সেজার প্রাপক
প্যারিসের অভিনেত্রী
ব্রিটিশ টেলিভিশন অভিনেত্রী
ভুটান টুডে

ভুটান টুডে, থিম্ফুতে প্রকাশিত, ইংরেজি ভাষায় প্রকাশিত ভুটানের চতুর্থ সংবাদপত্র। এটি ২০০৮ সালের অক্টোবরে চালু হয়েছিল। প্রথমে এটি দ্বি-সাপ্তাহিক হিসাবে প্রতি রবি ও বুধবার প্রকাশিত হত। জুন ২০১৭ থেকে, এটি রবিবারে প্রকাশিত একটি সাপ্তাহিক হয়ে ওঠে।

তথ্যসূত্র

বহিঃসংযোগ 
  
 

ভুটানের সংবাদপত্র
২০০৮-এ প্রতিষ্ঠিত সংবাদপত্র
এশিয়ার ইংরেজি ভাষার সংবাদপত্র
জম্মু ও কাশ্মীর পিপলস ডেমোক্রেটিক পার্টি

জম্মু ও কাশ্মীর পিপলস ডেমোক্র্যাটিক পার্টি (পিডিপি) ভারতের জম্মু ও কাশ্মীরের কেন্দ্রশাসিত অঞ্চল একটি রাজ্য রাজনৈতিক দল। পিডিপির প্রতিষ্ঠাতা মুফতি মোহাম্মদ সাঈদ। তাঁর মেয়ে, মেহবুবা মুফতি, ২০১৪ সালের জানুয়ারিতে তাঁর মৃত্যুর পরে দলীয় নেতা এবং জম্মু ও কাশ্মীরের মুখ্যমন্ত্রী হিসাবে তাঁর স্থলাভিষিক্ত হন।

ইতিহাস 
পিডিপি ১৯৯৮ সালে প্রাক্তন কেন্দ্রীয় স্বরাষ্ট্রমন্ত্রী মুফতি মোহাম্মদ সাঈদ প্রতিষ্ঠা করেছিলেন। ২০০২ সালের অক্টোবরে বিধানসভা নির্বাচনের মাধ্যমে এটি জম্মু ও কাশ্মীরে ক্ষমতা দখল করেছিল। ২০০৪ সালে এ দলের মধ্যে থেকে একজন করে সদস্য ছিল লোকসভা এবং রাজ্যসভায়। এটি ২০০৯ সালের সাধারণ নির্বাচন পর্যন্ত ক্ষমতাসীন সংযুক্ত প্রগতিশীল জোটের সদস্য ছিল। 

সাঈদ পিডিপি- ভারতীয় জাতীয় কংগ্রেস   সরকারের নেতৃত্ব দিয়েছেন অক্টোবর ২০০২ থেকে নভেম্বর ২০০৫ এর মধ্যে এবং ৭ জানুয়ারী ২০১৬-তে তিনি মারা যাওয়ার আগে পর্যন্ত দলের পৃষ্ঠপোষক ছিলেন।  পিডিপির এখন নেতৃত্বে আছেন সাঈদ কন্যা মেহবুবা মুফতি।

স্বায়ত্তশাসনের বিষয়গুলি থেকে স্বতন্ত্রভাবে পৃথক স্বশাসনের আদর্শে পিডিপি পরিচালিত। এটি বিশ্বাস করে যে স্বশাসন একটি রাজনৈতিক দর্শন, স্বায়ত্তশাসনের বিরোধিতা হিসাবে, জম্মু ও কাশ্মীরের জনগণের ক্ষমতায়ন নিশ্চিত করে, এবং জম্মু ও কাশ্মীরের নতুন রাজনৈতিক ভূখণ্ড নিয়ে বিতর্কে জড়িয়ে পড়ে। 

২০১৪ সালের সাধারণ নির্বাচনে এর তিন সদস্য লোকসভায় নির্বাচিত হয়েছিলেন। বিধানসভায় এর শক্তি 28 এবং রাজসভায় দু'জন।  কাশ্মীরে সন্ত্রাসবাদ ও উগ্রপন্থার বিষয়ে উদ্বেগের কারণে বিজেপি ১৯ জুন,২০১৮ এ বিজেপি জোট ত্যাগ না করা পর্যন্ত এই দলটি ভারতীয় জনতা পার্টির সাথে জম্মু ও কাশ্মীরে একটি জোট সরকার চালিয়েছিল ।

নির্বাচনের ফলাফল

মুখ্যমন্ত্রীর তালিকা

জম্মু ও কাশ্মীরের মুখ্যমন্ত্রী

জম্মু ও কাশ্মীরের উপ-মুখ্যমন্ত্রী

তথ্যসূত্র 

ভারতের রাজনৈতিক দল
ভারতের স্বীকৃত রাজ্যস্তরের রাজনৈতিক দল
১৯৯৯-এ প্রতিষ্ঠিত রাজনৈতিক দল
জম্মু ও কাশ্মীরের রাজনৈতিক দল
কৃষ্ণ বামন

কৃষ্ণ বামন হলো এক প্রকার তাত্ত্বিক নাক্ষত্রিক অবশেষ, বিশেষভাবে একটি শ্বেত বামন যা এতটাই ঠান্ডা যে অর্থপূর্ণ আলো বা তাপও নিঃসরণ করে না। যেহেতু, এই অবস্থায় পৌছাতে একটি শ্বেত বামনের যে হিসাবকৃত সময় লাগে তা বর্তমান মহাবিশ্বের বয়সের থেকেও বেশি তাই বর্তমানে মহাবিশ্বে কোনো কৃষ্ণ বামনের অস্তিত্ব রয়েছে বলে আশা করা হয় না এবং সবচেয়ে ঠান্ডা শ্বেত বামনের তাপমাত্রা মহাবিশ্বের বয়স পর্যবেক্ষণের একটি মাত্রা।

বাদামী বামনের প্রকল্পিত শেষ দশাতেও কৃষ্ণ বামন নামটি প্রযুক্ত হয়।

গঠন

একটি শ্বেত বামন মাঝারি বা ছোট আকারের (৯-১০ সৌর ভরের কম ভর সম্পন্ন) নক্ষত্র দ্বারা গঠিত হয়। যখন নক্ষত্রটি এর সকল জ্বালানি শেষ করে ফেলে তখন একটি ইলেক্ট্রন-অবক্ষয় পদার্থের গোলোক অবশিষ্ট থাকে যা শ্বেত বামন হিসেবে পরিচিত। শ্বেত বামনের কোনো জ্বালানি না থাকায় এরা আর উত্তপ্ত হতে পারে না। বরং তাপীয় বিকিরণের মাধ্যমে তাপমাত্রা হারাতেই থাকে। অবশেষে এটি আর তাপীয় বিকিরণ করতে পারে না অর্থাৎ এর তাপমাত্রা সিএমবি এর সমান হয়ে যায়। এই অবস্থায় একে বলা হয় কৃষ্ণ বামন। যেহেতু এরা কোনো ধরনের বিকিরণ করে না, তাই কোনো কৃষ্ণ বামনের অস্তিত্ব থাকলেও তা খুজে পাওয়া হতো খুবই কঠিন। তবে এদের মহাকর্ষীয় প্রভাব দ্বারা এদের খুজে পাওয়া যেতে পারে।

তমো পদার্থের প্রকৃতি, সম্ভাব্যতা বা প্রোটন ক্ষয়ের হারের মত কিছু ভৌত প্রশ্নের উপর তারাদের সুদূর ভবিষ্যতের বিবর্তন নির্ভর করে। তাই এটি সঠিক ভাবে জানা নেই যে একটি শ্বেত বামনের কৃষ্ণ বামন হতে কত সময় লাগে। ব্যারো এবং টিপলার নির্ণয় করেন যে শ্বেত বামনের ৫ k তাপমাত্রায় পৌছাতে ১০১৫ বছর লাগতে পারে। যাইহোক, যদি উইকলি ইন্টার‍্যাক্টিং ম্যাসিভ পার্টিকেলের অস্তিত্ব থাকে তবে এই সময় ১০২৫ বছর পর্যন্ত হতে পারে।

আরো দেখুন
অবক্ষয়িত পদার্থ
মহাবিশ্বের তাপ মৃত্যু

তথ্যসূত্র

তারাএ ধরন
+
নাক্ষত্রিক বিবর্তন
প্রকল্পিত তারাসমূহ
তারার বিবর্তন
পাকিস্তানের উপত্যকার তালিকা

নিচের তালিকাটি পাকিস্তানের উপত্যকা সমূহের।

গিলগিত-বালতিস্তান
 শিগার উপত্যকা
 গিলগিত উপত্যকা
 হুনজা উপত্যকা
 নগর উপত্যকা
 শকারদু উপত্যকা
 রুপাল উপত্যকা
 ইয়াসিন উপত্যকা
 নালতার উপত্যকা
 বাগ্রত উপত্যকা
 ছিপরসুন উপত্যকা
 ছরবাত উপত্যকা
 গরিকোট উপত্যকা
 হাজি ঘাম উপত্যকা
 হিসপার উপত্যকা
 হোপার উপত্যকা
 খারকু উপত্যকা
 ইশকোমান উপত্যকা
 কুনার উপত্যকা
 খাপলু উপত্যকা
 হুশায় উপত্যকা
 তালায় উপত্যকা
 তাগুস উপত্যকা
 গলাঘমুলি উপত্যকা

আজাদ কাশ্মীর
 ঝিলাম উপত্যকা
 লীপা উপত্যকা
 শামাহনি উপত্যকা
 বান্দালা উপত্যকা
 কাস ছানাতার উপত্যকা
 নীলাম উপত্যকা
 পাথিকা উপত্যকা
 বাগ উপত্যকা
 বানা উপত্যকা
 বানজোসা উপত্যকা
 শাউন্তার উপত্যকা

খাইবার পাখতুনখোয়া
 কাঘান উপত্যকা
 সোয়াত উপত্যকা
 চিত্রাল উপত্যকা
 পানজকোরা উপত্যকা
 আল্লাই উপত্যকা
 বাত্তাগ্রাম উপত্যকা
 বুমবুরেত উপত্যকা
 কালাশ উপত্যকা
 রুমবুর উপত্যকা
 খোত উপত্যকা
 কনশ উপত্যকা
 মারান্দেহ উপত্যকা
 মিরানজাই উপত্যকা
 শাইখদারা উপত্যকা
 শিনকারি উপত্যকা
 শিরান উপত্যকা
 টিকরি উপত্যকা
 টিরাত উপত্যকা
 বারঘিল উপত্যকা
 পালাস উপত্যকা
 কুমরাত উপত্যক
 ইউটরোর উপত্যকা
 মারঘাজার উপত্যকা
 জারোগো উপত্যকা
 গাবিনা জব্বা উপত্যকা
 মিয়াণ্ডম উপত্যকা
 উশু উপত্যকা
 গ্যাব্রাল উপত্যকা
 কালাম উপত্যকা
 বাহরাইন উপত্যকা
 মানকিয়াল উপত্যকা
 মাদিয়ান উপত্যকা

পাঞ্জাব
 ঢান উপত্যকা
 সুন উপত্যকা
 ফুগলা উপত্যকা
 শয়ান শাকাসের উপত্যকা
 ছামকুন উপত্যকা

বেলুচিস্তান
 কোয়েটা উপত্যকা
 ছাম্মান উপত্যকা
 উরাক উপত্যকা
 মুলা উপত্যকা

কেন্দ্র শাসিত উপজাতীয় এলাকা
 কুররুম উপত্যকা
 টিরাহ উপত্যকা
 খানকি উপত্যকা
 তছি উপত্যকা

আরও দেখুন 
পাকিস্তানে পর্যটন
পাকিস্তানের পার্বত্য স্টেশন
পাকিস্তানের হ্রদ সমূহ
পাকিস্তানের জলপ্রপাত সমূহ

উপত্যকা
পাকিস্তানের ভূমিররূপের তালিকা
সৈয়দ হায়দার আলী

সৈয়দ হায়দার আলী বাংলাদেশের পাবনা জেলার রাজনীতিবিদ ও পাবনা-২ আসনের সাবেক সংসদ সদস্য।

প্রাথমিক জীবন 
সৈয়দ হায়দার আলী  পাবনা জেলায় জন্মগ্রহণ করেন।

রাজনৈতিক জীবন 
হায়দার আলী একজন মুক্তিযোদ্ধা। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে পাবনা-২ আসন থেকে সংসদ সদস্য নির্বাচিত হন।

মৃত্যু
তিনি ৩ জানুয়ারী ২০১৩ গুলশানে নিজের বাসায় মৃত্যুবরণ করেন।

তথ্যসূত্র 

জন্মের বছর অনুপস্থিত (জীবিত ব্যক্তি)
পাবনা জেলার রাজনীতিবিদ
বাংলাদেশ আওয়ামী লীগের রাজনীতিবিদ
প্রথম জাতীয় সংসদ সদস্য
বাংলাদেশের স্বাধীনতা যুদ্ধে জড়িত ব্যক্তি
১৯৩৩-এ জন্ম
আরব বংশোদ্ভূত বাংলাদেশী ব্যক্তি
সিরাজগঞ্জ জেলার ব্যক্তি
২০১৩-এ মৃত্যু
বাংলাদেশ কৃষক শ্রমিক আওয়ামী লীগের রাজনীতিবিদ
আঠমোকাম

আঠমোকাম () একটি শহর। এটি আজাদ জম্মু ও কাশ্মীরের মজঃফরাবাদ থেকে ৭৩ কিলোমিটার দূরে। এটি নীলাম জেলার সদর দপ্তর। ২০১৭ সালে এর জনসংখ্যা ৭,৯২২ জন ছিল

মজঃফরাবাদ থেকে নীলম সড়ক দিয়ে শহরে প্রবেশ করা যায়। জীবনের মৌলিক প্রয়োজনীয়তা এখানে সহজলভ্য। একটি মার্কেট ও পোস্ট অফিস আছে। ব্যাংক, হাসপাতাল এবং টেলিফোন এক্সচেঞ্জও এখানে বিদ্যমান। দর্শনার্থী এবং পর্যটকদের থাকার জন্য বেশ কয়েকটি অতিথি ঘর রয়েছে।

এই শহরে এজেকে নীলম বিশ্ববিদ্যালয়ের ক্যাম্পাস অবস্থিত, এখানে এর কম্পিউটার বিজ্ঞান, ভূগোল ও ইংরেজি বিভাগ রয়েছে। এখানে দুটি ডিগ্রি কলেজ রয়েছে, যার মধ্যে একটি মেয়েদের ও আরেকটি ছেলেদের জন্য রয়েছে। নীলম ইনস্টিটিউট অফ সায়েন্স অ্যান্ড হিউম্যানিটিজ (NISH) এবং ওয়াসিয়া এডুকেশনাল একাডেমির মতো স্কুলগুলি মানসম্পন্ন শিক্ষা প্রদান করছে।

এখানে উপ-কমিশনার ও সহকারী কমিশনার, পুলিশ সুপার ইত্যাদির অফিস বিদ্যমান।

তথ্যসূত্র

বহিঃসংযোগ 
 নীলাম উপত্যকা, আজাদ কাশ্মীরের রত্ন

নীলাম জেলার জনবহুল স্থান
নীলাম উপত্যকা জেলার তেহসিল